Publication: Magyar Közlöny
Issue: MK-2008-94 (Year: 2008, Number: 94)
Era: 2004-2010
Section: Az illetmény és egyéb juttatások megállapítása a köztisztviselõk jogállásáról szóló 1992. évi XXIII. törvény
Paragraph Index: 1292

37. Közhasznúsági jelentés 37.1. Az alapítvány köteles az éves beszámoló jóváhagyásával egyidejûleg közhasznúsági jelentést készíteni, amelynek elfogadási rendje a fent megjelölt bekezdéssel azonos. 37.2. A közhasznúsági jelentés tartalmazza: – a számviteli beszámolót, – a költségvetési támogatás felhasználását, – a vagyon felhasználásával kapcsolatos kimutatást, – a cél szerinti juttatások kimutatását, – a központi költségvetési szervtõl, az elkülönített állami pénzalaptól, a helyi önkormányzattól, a kisebbségi települési önkormányzattól és mindezek szerveitõl kapott támogatás mértékét, – a közhasznú szervezet vezetõ tisztségviselõinek nyújtott tiszteletdíjat, illetve juttatások értékét, illetve összegét, – a közhasznú tevékenységrõl szóló rövid tartalmi beszámolót. 37.3. A közhasznúsági jelentést a kuratórium a Hivatalos Értesítõjében való megjelentetéssel, és székhelyén történõ betekinthetõséggel hozza nyilvánosságra. 37.4. Az éves beszámoló készítésének kötelezettségére, letétbe helyezésére és közzétételére vonatkozó számviteli szabályok alkalmazását a fenti rendelkezések nem érintik. 37.5. A kuratórium elnöke, mint az alapítvány képviselõje köteles olyan nyilvántartást vezetni, amelybõl a kuratórium döntésének tartalma, idõpontja és hatálya, a döntést támogatók és ellenõrzõk számaránya megállapítható. A kuratórium döntéseinek az érintettekkel való közlése oly módon történik meg, hogy a kuratórium ülését követõ három munkanapon belül a kuratórium elnöke a vonatkozó határozatot a határozattal érintett részére ajánlott levélben megküldi. A kuratórium döntéseinek nyilvánosságra hozatala a székhelyen való kifüggesztést jelenti, mégpedig a döntést követõ 3 munkanapon belül. A kifüggesztésért a kuratórium elnöke felelõs. 37.6. Az alapítvány mûködésével kapcsolatosan keletkezett iratokba a kuratórium székhelyén bárki betekintést nyerhet. Ugyanezen szabály vonatkozik a szolgáltatás igénybevétele módjáról szóló kuratóriumi döntésekre, valamint a beszámolói közlések nyilvánosságra hozatalára is. Ezen iratok kifüggesztéssel kerülnek nyilvánosságra. A kifüggesztés a kuratórium elnökének kötelezettsége. 37.7. Amennyiben bárki az e fejezetben meghatározott alapítványi iratokba betekinteni kíván, az alapítvány székhelyén megteheti munkaidõben és hétköznapokon, de. 8 és du. 16 óra között, és az ott mûködõ fénymásoló gépen saját költségére fénymásolat készítését kérheti az alapítvány jelenlévõ képviselõjétõl. VI. Fejezet

Source: https://magyarkozlony.hu/hivatalos-lapok/1bf3ba28f1f6a32eaeb9a73e23a44535ba211ba7/dokumentumok/4b0d88ed9066283fe8b0fe7c15ecd7caff5e15a0/letoltes